
	DOKUMENT ZA INTERNETSKO SAVJETOVANJE O NACRTU OPĆEG AKTA

	Nacrt pravilnika o provedbi postupaka jednostavne nabave

	Osnovne škole Martijanec

	Početak savjetovanja
22.07.2026.
	Završetak savjetovanja
10.08.2026.



RAZLOG DONOŠENJA
	Pravilnik o provedbi postupaka jednostavne nabave donosi se radi  potrebe usklađivanja s odredbama Zakona o izmjenama i dopunama Zakona o javnoj nabavi („Narodne novine“, broj 48/26.; dalje u tekstu: Zakon) te primjene jednostavne nabave s novim pragovima od 1. rujna 2026. godine.
Pravilnikom se uređuju pravila, uvjeti i postupci jednostavne nabave  robe, usluga i radova te omogućuje učinkovita i transparentna nabava te ekonomično i svrhovito trošenje financijskih sredstava škole.




	Obrazloženje kraćeg trajanja savjetovanja

Skraćeno trajanje savjetovanja određeno je zbog potrebe pravodobnog donošenja Pravilnika radi usklađivanja s odredbama Zakona koji je objavljen 8. svibnja 2026., a stupio je na snagu 16. svibnja 2026.

Zakonska obveza za usklađivanje Pravilnika s odredbama Zakona je 16. kolovoza 2026. godine.

Slijedom navedenoga, trajanje javnog savjetovanja određeno je u kraćem roku kako bi se Pravilnik mogao donijeti u zakonom propisanom roku.

Pozivamo predstavnike zainteresirane javnosti da najkasnije do 10. kolovoza 2026. godine dostave svoje komentare na Nacrt pravilnika o provedbi postupaka jednostavne nabave, putem Obrasca sudjelovanja u savjetovanju o nacrtu akta (Obrazac 2) na e-mail: ured@os-martijanec.skole.hr.
Po završetku savjetovanja na mrežnoj stranici Osnovne škole Martijanec bit će objavljeno Izvješće o provedenom savjetovanju sa zainteresiranom javnošću, koje će sadržavati pregled zaprimljenih prijedloga i primjedbi te očitovanja Škole.
Ako ne želite da Vaš doprinos bude javno objavljen, molimo Vas da to jasno istaknete pri dostavi Obrasca.
Zahvaljujemo na doprinosu u izradi što kvalitetnijeg Nacrta pravilnika o provedbi postupaka jednostavne nabave.
